open-index/open-wikipedia-markdown huggingface dataset:
โจ๋ย บางจาก

**โจ๋ย บางจาก** หรือชื่อจริง **สันติธร หุตาคม** เป็นนักเดินทาง นักข่าว ผู้ผลิตภาพยนตร์สารคดี รายการส่องโลก ออกอากาศทางโทรทัศน์ ช่อง 5 ตั้งแต่ พ.ศ. 2525  

สันติธร หุตาคม เป็นบุตรชายคนที่สองของ ศักดิ์เกษม หุตาคม นักเขียน นักหนังสือพิมพ์ชื่อดังเจ้าของนามปากกา "อิงอร" กับนางเยาวนิจ หุตาคม (เศวตศิลา) ก่อนเป็นผู้ผลิตรายการโทรทัศน์ เคยทำงานเป็นนักข่าวสายการเมือง และนักข่าวบันเทิง ให้กับหนังสือพิมพ์ชาวไทย  โจ๋ย บางจากได้เสียชีวิตแล้ว เมือวันที่ 28 ส.ค 2561 จากอาการติดเชีอในกระแสเลีอด

## อ้างอิง

## แหล่งข้อมูลอื่น
* เว็บไซต์รายการ ส่องโลก

หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักเขียนชาวไทย
หมวดหมู่:นามปากกา
หมวดหมู่:นักสำรวจชาวไทย
หมวดหมู่:สกุลเศวตศิลา
เมียจระเข้

**เมียจระเข้** หมายถึง ชู้ โดยเฉพาะเมียน้อยที่ไม่เปิดเผย แปลตรงตัวจากวลี "Crocodile Wife" ในภาษาอังกฤษ

วลีนี้มีจุดเริ่มต้นมาจากนิทานปรัมปรา และเป็นที่รู้จักกันทั่วเมื่อนายโมฮัมมัด อัลฟาเยด กล่าวถึงคามิลลา ปาร์กเกอร์ โบลส์ว่าเป็น "เมียจระเข้" ของเจ้าฟ้าชายชาร์ลส์ ในช่วงที่มีการสืบสวนหาสาเหตุการตายของนายโดดี อัลฟาเยด กับเจ้าหญิงไดอานา

นิทานเรื่องนี้เป็นนิทานของติมอร์ โดยมี่ชายชาวประมงคนหนึ่งถูกจระเข้ตัวเมียเชื้อเชิญให้ไปชมสมบัติในถ้ำใต้น้ำของเธอ เธอให้ชาวประมงนั้นขี่หลัง อีกทั้งยังสัญญาว่าจะแบ่งสมบัติให้ถ้าชาวประมงยอมมีเพศสัมพันธ์กับเธอ ชายชาวประมงจึงนอนกับ "เมียจระเข้" ของเขาในยามกลางวัน และนอนกับภรรยาของเขาในยามค่ำคืน จนภรรยาของเขาเริ่มระแวงและแอบตามเขาไป เมื่อเมียจระเข้พบนางเข้า เธอจึงฆ่าชาวประมงนั้นเสีย

เมียจระเข้เองก็เป็นตัวละครหนึ่งที่ปรากฏในนิทานของอินเดียเรื่อง "ลิงกับจระเข้" โดยมีลิงที่ป้อนแอปเปิลให้จระเข้ทานเป็นประจำจนเมียจระเข้อิจฉา เธอจึงเชิญลิงมาที่บ้านด้วยวางแผนจะสังหารเสีย แต่ลิงไหวตัวทันและหนีไปได้

## อ้างอิง

หมวดหมู่:นิทาน
หมวดหมู่:วลี
ฟุตบอลทีมชาติสกอตแลนด์

**ฟุตบอลทีมชาติสกอตแลนด์** (; ; ) เป็นทีมฟุตบอลของประเทศสกอตแลนด์ อยู่ภายใต้การดูแลของสมาคมฟุตบอลสกอตแลนด์ สกอตแลนด์ถือเป็นหนึ่งในทีมฟุตบอลทีมชาติที่เก่าแก่ที่สุดในโลก ร่วมไปกับฟุตบอลทีมชาติอังกฤษ โดยแข่งขันระดับนานาชาติครั้งแรกในนัดปี ค.ศ. 1872 โดยทีมชาติสกอตแลนด์ได้ร่วมแข่งขันในการแข่งขันใหญ่ ๆ ระดับอาชีพแทบทุกการแข่งขัน ยกเว้นเพียงโอลิมปิก ที่ทีมสกอตแลนด์ไม่ได้เป็นสมาชิกคณะกรรมการโอลิมปิกสากล การแข่งขันในนัดที่บ้านเกิดจะจัดขึ้นที่สนามกีฬาแห่งชาติแฮมป์เดนพาร์ก 

ทีมชาติสกอตแลนด์ ได้ผ่านเข้ารอบในฟุตบอลโลกและฟุตบอลชิงแชมป์แห่งชาติยุโรป อยู่หลายครั้ง แต่ไม่เคยไปไกลไปกว่ารอบแบ่งกลุ่มในรอบสุดท้าย  ผลงานของทีมที่โดดเด่น เช่น ชนะทีมอังกฤษ 3–2 ในฟุตบอลโลก 1966 ที่สนามเวมบลีย์ ในปี ค.ศ. 1967

## ผู้เล่น
### ผู้เล่นชุดปัจจุบัน
รายชื่อผู้เล่นที่ใช้ในการแข่งขันฟุตบอลชิงแชมป์แห่งชาติยุโรป 2016 รอบคัดเลือก กับ *ทีมชาติจอร์เจีย* และ ทีมชาติเยอรมัน เดือนกันยายน ค.ศ.2015

## อ้างอิง

## แหล่งข้อมูลอื่น

สกอตแลนด์
หมวดหมู่:ฟุตบอลในสกอตแลนด์
ม.3 ปี 4 เรารักนาย

**ม.3 ปี 4 เรารักนาย** เป็นภาพยนตร์ไทย ออกฉายวันที่ 30 เมษายน พ.ศ. 2552 กำกับโดยเหมันต์ เชตมี นำแสดงโดย บัว - สโรชา ตันจรารักษ์, คูณ - คณิน บัดติยา, แจม - ชลธร ปรัชญารุ่งโรจน์ จากวง ซิสก้า (Siska), ป๊อป - ศุภสิทธิ์ ชินวินิจกุล, จุรี โอศิริ และเพ็ญพักตร์ ศิริกุล มีเรื่องราวเกี่ยวกับ "แรกรัก" และ "รักแรก" ที่สะท้อนการใช้ชีวิตของวัยรุ่นหนุ่มสาว และมีเอ็มเอสเอ็นที่มีอิทธิพลต่อชีวิต ในบรรยากาศของเมืองภูเก็ต และแหลมพรหมเทพ นักแสดงนำจะเป็นหน้าใหม่ทั้งหมด ใช้เวลาคัดเลือกนานกว่า 6 เดือน ซึ่งถ้านับตั้งแต่เริ่มโครงการใช้เวลาทำงานร่วม 2 ปี แต่ถ่ายทำจริงเป็นเวลา 3 เดือน ภาพยนตร์ทำรายได้ 19.3 ล้านบาท

## นักแสดง
* สโรชา ตันจรารักษ์ รับบท จูน 
* คณิน บัดติยา รับบท ธีร์ 
* ชลธร ปรัชญารุ่งโรจน์ รับบท แจน 
* ศุภสิทธิ์ ชินวินิจกุล รับบท นัท 
* เพ็ญพักตร์ ศิริกุล รับบท แม่
* จุรี โอศิริ รับบท ยายแหม่ม 

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ที่กำกับโดย เหมันต์ เชตมี
หมวดหมู่:ภาพยนตร์ที่มีฉากในจังหวัดภูเก็ต
หมวดหมู่:ภาพยนตร์โดยอาร์เอสฟิล์ม
อนึ่ง คิดถึงเป็นอย่างยิ่ง

***อนึ่ง คิดถึงเป็นอย่างยิ่ง*** เป็นภาพยนตร์ไทยของค่ายไฟว์สตาร์โปรดักชั่น และเป็นผลงานการกำกับภาพยนตร์เรื่องสุดท้ายของ บัณฑิต ฤทธิ์ถกล ออกฉายวันที่ 12 มีนาคม พ.ศ. 2552 นำแสดงโดย รัชวิน วงศ์วิริยะ , นะโม ทองกำเหนิด , อาร์ตี้-ธนฉัตร ตุลยฉัตร และ บอย-ธวัชชัย เพ็ญภักดี และยังมี จีน-เกล้าแก้ว สินเทพดล  และยังมีนักแสดงหน้าใหม่อย่าง เบลล์-ฟีฟี่ นาตาชา โจซีฟีน ฟีฟี่ เบลค, ไมค์ - ประจัญพล วงษ์ดนตรี, นาว - นิจชิตา จารุวัฒน์, วิน - วิกรม สิทธิพลากุล, อาร์ม - วุฒิกานต์ เต็งวงษ์วัฒนะ, ข้าวฟ่าง - สมประสงค์ ศรีบัว, น้ำ - ธิบดินทร์ สันทัดค้า, ใบเฟิร์น - พิมพ์ชนก ลือวิเศษไพบูลย์,  ปราง - กัญญ์ณรัณ วงศ์ขจรไกล, เทป - พิเชษฐ์ ประดับชนานุรัตน์

ภาพยนตร์มีเรื่องราวเกี่ยวกับโรงเรียนมัธยมวุฒิเวทวิทยา ที่กำลังจะถูกทุบทิ้งโดยนายทุนชาวต่างประเทศ เพื่อจะไปทำเป็นห้างสะดวกซื้อ  ศิษย์เก่าจึงกลับมาต่อสู้เพื่อให้โรงเรียนยังคงอยู่
ภาพยนตร์ทำรายได้ 14.22 ล้านบาท

## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ที่กำกับโดย บัณฑิต ฤทธิ์ถกล
หมวดหมู่:ภาพยนตร์โดยไฟว์สตาร์โปรดักชั่น
ธนากร โปษยานนท์

**ธนากร โปษยานนท์** (เกิด 7 มิถุนายน พ.ศ. 2515) ชื่อเล่น **อู๋** เป็นนักแสดง นักพากย์ ดีเจ นายแบบ พิธีกร ผู้กำกับละครชาวไทยเชื้อสายจีน และเป็นผู้บริหารของบริษัท Charm corp circle บริษัทออแกไนซ์จัดงานอีเว้นท์

## ประวัติ
จบการศึกษาระดับประถมศึกษาจากโรงเรียนราชินี ระดับมัธยมศึกษาจากโรงเรียนวชิราวุธวิทยาลัย และระดับปริญญาตรีจาก คณะรัฐศาสตร์ มหาวิทยาลัยธรรมศาสตร์ เอกบริหารรัฐกิจ

## ผลงาน
### ละครโทรทัศน์

### ซีรีส์

### ผลงานพิธีกร
* 

### ผลงานนักจัดรายการวิทยุ
* 

### ผลงานนักพากย์
* 

### ผลงานการกำกับการแสดง
* เสน่ห์นางงิ้ว ช่อง 3 (2561)
* กรงกรรม ช่อง 3 (2562) (มารับช่วงต่อที่พงษ์พัฒน์ วชิรบรรจงป่วย)
* มนต์รักหนองผักกะแยง ช่อง 3 (2564) (มารับช่วงต่อที่พงษ์พัฒน์ วชิรบรรจงป่วย)
* ลายกินรี ช่อง 3 (2565) 
* ดวงใจเทวพรหม​ ตอน​ ลออจันทร์ ช่อง 3 (2567)
* สัตย์เสือ (ซีรีย์ช่อง Monomax) (2567)
* เลือดใหม่หัวใจนักปรุง The Tastes Of Lives (ซีรีย์ช่อง Monomax) (2568)

### ภาพยนตร์
* เด็กเดน (2548)
* คีตราชนิพนธ์ บทเพลงในดวงใจราษฎร์ (2558)

### มิวสิกวิดีโอ
* ยังจำทน ของอี๊ด โอภากุล (2535)
* อย่าให้เขารู้ ของปิยะวัฒน์ เปี่ยมเบี้ย (2538)
* นรกในใจ ของธนพร แวกประยูร
* หญิงร้ายชายเลว ของธนพร แวกประยูร
* พันมือ ของพันกร บุณยะจินดา
* คนเลวที่รักเธอ ของปนัดดา เรืองวุฒิ
* ห่วงใย ของธงไชย แมคอินไตย์
* ใจอยากบอก ของน้ำทิพย์ จงรัชตวิบูลย์

## รางวัล
* เข้าชิงรางวัลคมชัดลึก อวอร์ด ครั้งที่ 10 สาขานักแสดงสมทบชายยอดเยี่ยม จากละครเรื่อง The Sixth Sense สื่อรักสัมผัสหัวใจ
* เข้าชิงรางวัลคมชัดลึก อวอร์ด ครั้งที่ 12 สาขานักแสดงสมทบชายยอดเยี่ยม จากละครเรื่อง รอยฝันตะวันเดือด
* รางวัลนาฏราช ครั้งที่ 7 สาขานักแสดงสมทบชายยอดเยี่ยม จากละครเรื่อง ตามรักคืนใจ
* เข้าชิงรางวัลไนน์เอ็นเตอร์เทน อวอร์ด 2017 สาขานักแสดงชายยอดเยี่ยม จากละครเรื่อง ตามรักคืนใจ
* รางวัลคมชัดลึก อวอร์ด ครั้งที่ 14 สาขานักแสดงสมทบชายยอดเยี่ยม จากละครเรื่อง ตามรักคืนใจ
* รางวัลนาฏราช ครั้งที่ 8 สาขาทีมนักแสดงยอดเยี่ยม จากละครเรื่อง นาคี

## อ้างอิง

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:สกุลโปษยานนท์
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทย
หมวดหมู่:นักแสดงชายชาวไทยเชื้อสายจีน
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:นักพากย์ชาวไทย
หมวดหมู่:นักจัดรายการวิทยุ
หมวดหมู่:ผู้กำกับละครโทรทัศน์ชาวไทย
หมวดหมู่:นักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:บุคคลจากโรงเรียนราชินี
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
อนิเมะมิวสิกวิดีโอ

**อนิเมะมิวสิกวิดีโอ** () หรือเรียกสั้นๆว่า **เอเอ็มวี** (AMV) เป็นแฟนเมดมิวสิกวิดีโอที่นำการ์ตูนญี่ปุ่นทีวีหรือมูฟวี หนึ่งเรื่องหรือมากกว่า นำมาประกอบเป็นคลิป โดยมักจะเป็นเพลงหรือเสียงภาพยนตร์ตัวอย่าง

เอเอ็มวี ไม่ได้รวมกับมิวสิกวิดีโอของนักทำแอนิเมชันอย่างมืออาชีพ (เช่นมิวสิกวิดีโอหลายเพลงของวง ไอเอิร์นเมเดน) หรือภาพยนตร์มิวสิกวิดีโอเพลงสั้นๆ (เช่นศิลปินคู่ดูโอของญี่ปุ่น ชาเงะแอนด์อาซากะ กับเพลง "On Your Mark" ที่ถูกผลิตโดย สตูดิโอจิบลิ) เอเอ็มวีอาจไม่ได้รวมกับแฟนเมดที่ใช้แอนนิเมชันทั่วไปที่ไม่ใช่การ์ตูนญี่ปุ่นแต่จะมีแหล่งของการ์ตูนตะวันตก ในแฟนดอมแบบตะวันตก ซึ่งรวมกันการพัฒนาและมีประวัติศาสตร์ที่แตกต่างกัน อนิเมะมิวสิกวิดีโอ เป็นแนวย่อยนอกเหนือจาก "แอนิเมดิดมิวสิกวิดีโอ" (animated music video) นอกจากระหว่าง เอเอ็มวี (AMV) และ ซองวิด (Songvid) ที่ไม่ใช่แอนิเมชันที่ทำโดยแฟนเมดโดยใช้ภาพจากภาพยนตร์ซีรีส์โทรทัศน์หรือจากแหล่งที่มาอื่นๆ

อนิเมะมิวสิกวิดีโอได้ถูกทำขึ้นครั้งแรกในปี 1982 โดย จิม คาโปสสตัซ (Jim Kaposztas) อายุ 21 ปี ผู้ที่มีเครื่องอัดวิดีโอสองเครื่อง นำฉากของการ์ตูนเรื่อง สตาร์ เบลเซอส์ (Star Blazers) มาตัตต่อโดยใช้เพลง "ออลยูนีดอิสเลิฟ (All You Need Is Love)" ของเดอะบีเทิลส์ ทำขึ้นมาเพื่อให้ผลแบบตลกขนขัน

## อ้างอิง

## แหล่งข้อมูลอื่น
* AnimeMusicVideos.org, an AMV community site
* Anime Remix, an AMV Hell spinoff (Mix 1 Complete, Mix 2 Started) 
* Creatives face a closed Net
* "Anime music videos"  
* AMVs aggregation site 
* amvj -remix sessions- 

หมวดหมู่:ศัพท์ในการ์ตูนญี่ปุ่น
หมวดหมู่:อินเทอร์เน็ตมีม
หมวดหมู่:มิวสิกวิดีโอ
จักรพรรดิเทียนชุน (แก้ความกำกวม)

**จักรพรรดิเทียนชุน** (Tianshun Emperor) สามารถหมายถึง
* ราจิบาก ข่าน หรือ จักรพรรดิเทียนซุนตี้ แห่งราชวงศ์หยวน (ค.ศ. 1320 - 1328) 
* จักรพรรดิเทียนชุน หรือ จักรพรรดิเจิ้งถง แห่งราชวงศ์หมิง (ค.ศ. 1435 - 1449)
งานถัก

thumb|ไหมถักและไม้ถัก

**งานถัก** หรือ **นิตติ้ง** (knitting) คือ การถักไหมพรมโดยใช้ไม้ปลายแหลมสองอัน ถักเป็นลวดลายทีละแถว จากไม้ด้านหนึ่ง ไปสู่ไม้อีกด้านหนึ่ง สลับกันไปมาจนได้ความยาวหรือลวดลายตามต้องการ

## แหล่งข้อมูลอื่น
* ไหมพรม แบบต่าง ๆ  
* อุปกรณ์ต่าง ๆ ในการถักไหมพรม  
* ลายพื้นฐานสำหรับ ถักนิตติ้ง 

หมวดหมู่:หัตถกรรม
หมวดหมู่:ศิลปหัตถกรรม
นอตทิงแฮมเชอร์

**นอตทิงแฮมเชอร์** ( เขียนย่อ “Notts”) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน นอตทิงแฮมเชอร์ ตั้งอยู่ทางภาคมิดแลนด์สตะวันออกของอังกฤษ ที่มีเขตแดนติดกับมณฑลเซาท์ยอร์คเชอร์, มณฑลลิงคอล์นเชอร์, มณฑลเลสเตอร์เชอร์ และมณฑลดาร์บีเชอร์

นอตทิงแฮมเชอร์แบ่งการปกครองเป็นเจ็ดแขวง: รัชคลิฟฟ์, บร็อกซโทว์, แอชฟิล์ด, เก็ดลิง, นิวอาร์คและเชอร์วูด, แมนสฟิล์ด, บาสเซ็ทลอว์ และนอตทิงแฮม ตามธรรมเนียมแล้วนอตทิงแฮมเป็นเมืองหลวงของมณฑลแต่ปัจจุบันเมืองหลวงคือเวสต์บริดจ์ฟอร์ดบริเวณหนึ่งของปริมณฑลนอตทิงแฮม การบริหารนอตทิงแฮมเดิมเป็นส่วนหนึ่งของนอตทิงแฮมเชอร์ระหว่างปี  ค.ศ. 1974 ถึงปี ค.ศ. 1998 แต่ปัจจุบันเป็นระบบรัฐบาลท้องถิ่นระดับเดียวแต่ก็ยังเป็นส่วนหนึ่งของมณฑลภูมิศาสตร์นอตทิงแฮมเชอร์ นอตทิงแฮมเชอร์มีเนื้อที่ 2,160 ตารางกิโลเมตร และมีประชาชนรวมทั้งสิ้นประมาณ 1,060,600 คน ถัวเฉลี่ย 491 คนต่อหนึ่งตารางกิโลเมตร

## อ้างอิง

## แหล่งข้อมูลอื่น

## ระเบียงภาพ


ไฟล์:St.Wilfrid's church, Kelham - geograph.org.uk - 153018.jpg|วัดวิลฟริดที่เคลแลม
ไฟล์:St John the Baptist - geograph.org.uk - 238922.jpg|วัดเซนต์จอห์นแบ็พทิสต์
ไฟล์:Nottingham Castle - Nottingham - England - 2004-11-04.jpg|ปราสาทนอตทิงแฮม
ไฟล์:Southwell minster1.jpg|มหาวิหารเซาท์เวลล์
ไฟล์:Worksop Priory 1.jpg|เวิร์คซอพไพรออริ
ไฟล์:Newstead Abbey 02.jpg|แอบบีนิวสเตดทำลายระหว่างการยุบอารามในรัชสมัยของพระเจ้าเฮนรีที่ 8
ไฟล์:Rufford Abbey 2.jpg|แอบบีรัฟฟอร์ดทำลายระหว่างการยุบอารามในรัชสมัยของพระเจ้าเฮนรีที่ 8
ไฟล์:Geograph 312987 Dunham Bridge.jpg|สะพานดันแนม
ไฟล์:Workhouse 02.jpg|เวิร์คเฮาส์ที่เซาท์เวลล์
ไฟล์:Major Oak in Sherwood Forest in 2006.jpg|ต้นโอ๊กในป่าเชอร์วูด



*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
รองปลัดกระทรวง

**รองปลัดกระทรวง** () เป็นตำแหน่งประเภทบริหารระดับสูงของข้าราชการประจำ โดยเป็นตำแหน่งรองหัวหน้าส่วนราชการระดับกระทรวง ของทั้งข้าราชการพลเรือนสามัญและข้าราชการทหาร โดยเป็นตำแหน่งบริหารมีอำนาจบังคับบัญชาข้าราชการรองจากปลัดกระทรวง รับผิดชอบการปฏิบัติงาน สั่ง และปฏิบัติราชการแทนปลัดกระทรวง ซึ่งเป็นผู้บังคับบัญชาในสำนักงานปลัดกระทรวง  

## รองปลัดกระทรวงฝ่ายพลเรือน (หมายความรวมถึงสำนักนายกรัฐมนตรีและทบวง)
ในส่วนของข้าราชการฝ่ายพลเรือน หรือข้าราชการในกระทรวงฝ่ายพลเรือน
พระราชบัญญัติระเบียบข้าราชการพลเรือนสามัญ พ.ศ. 2535 กำหนดให้ตำแหน่งรองปลัดกระทรวง เป็นตำแหน่งระดับ 10 ประเภทนักบริหาร หรือนักบริหาร 10 
การบรรจุและแต่งตั้งให้ดำรงตำแหน่งรองปลัดกระทรวงนั้น ให้ปลัดกระทรวงผู้บังคับบัญชาเสนอรัฐมนตรีเจ้าสังกัดเพื่อนำเสนอคณะรัฐมนตรี พิจารณาอนุมัติเมื่อได้รับอนุมัติจากคณะรัฐมนตรีแล้ว 
ให้ปลัดกระทรวงผู้บังคับบัญชาเป็นผู้สั่งบรรจุและให้นายกรัฐมนตรีนำความกราบบังคมทูลเพื่อทรงพระกรุณาโปรดเกล้าฯ แต่งตั้ง 
ทั้งนี้ภายหลังจากมีการประกาศใช้พระราชบัญญัติระเบียบข้าราชการพลเรือนสามัญ พ.ศ. 2551 ยกเลิกระบบ C ส่งผลให้ตำแหน่งรองปลัดกระทรวงเป็นตำแหน่งประเภทบริหารระดับสูง

## รองปลัดกระทรวงกลาโหม
ในส่วนของข้าราชการทหาร หรือกระทรวงกลาโหม ตำแหน่งรองปลัดกระทรวงกลาโหม เป็นตำแหน่งข้าราชการทหารสัญญาบัตรชั้นยศพลเอก พลเรือเอก หรือพลอากาศเอก อัตราจอมพล จอมพลเรือ หรือจอมพลอากาศ

## อำนาจหน้าที่ของผู้ดำรงตำแหน่งรองปลัดกระทรวงฝ่ายพลเรือน

### ''อำนาจหน้าที่ในฐานะผู้ช่วยสั่งและปฏิบัติราชการตามที่ปลัดกระทรวงมอบหมาย''
ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 นั้น กำหนดให้ในการปฏิบัติราชการของปลัดกระทรวง มี 3 ข้อคือ 
(1) รับผิดชอบควบคุมราชการประจำในกระทรวง แปลงนโยบายเป็นแนวทางและแผนการปฏิบัติราชการ กำกับการทำงานของส่วนราชการในกระทรวงให้เกิดผลสัมฤทธิ์ และประสานการปฏิบัติงานของส่วนราชการในกระทรวงให้มีเอกภาพสอดคล้องกัน รวมทั้งเร่งรัด ติดตาม และประเมินผลการปฏิบัติราชการของส่วนราชการในกระทรวง
(2) เป็นผู้บังคับบัญชาข้าราชการของส่วนราชการในกระทรวงรองจากรัฐมนตรี
(3) เป็นผู้บังคับบัญชาข้าราชการในสำนักงานปลัดกระทรวง และรับผิดชอบในการปฏิบัติราชการของสำนักงานปลัดกระทรวง

### ''อำนาจหน้าที่ในฐานะหัวหน้ากลุ่มภารกิจ''
ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 นั้น กำหนดให้ภายในกระทรวงจะออกกฎกระทรวงกำหนดให้ส่วนราชการระดับกรมตั้งแต่สองส่วนราชการขึ้นไปอยู่ภายใต้กลุ่มภารกิจเดียวกันก็ได้ โดยให้แต่ละกลุ่มภารกิจมีรองปลัดกระทรวงคนหนึ่งเป็นหัวหน้ากลุ่มภารกิจรับผิดชอบราชการและบังคับบัญชาข้าราชการของส่วนราชการในกลุ่มภารกิจนั้น โดยปฏิบัติราชการขึ้นตรงต่อปลัดกระทรวงหรือขึ้นตรงต่อรัฐมนตรีตามที่กำหนดโดยกฎกระทรวง และในกรณีที่ขึ้นตรงต่อรัฐมนตรีต้องรายงานผลการดำเนินงานต่อปลัดกระทรวงตามที่กำหนดโดยกฎกระทรวง
โดยในกลุ่มภารกิจเดียวกัน รองปลัดกระทรวงหัวหน้ากลุ่มภารกิจมีอำนาจให้ส่วนราชการของส่วนราชการระดับกรมแห่งหนึ่งปฏิบัติงานที่เกี่ยวกับสารบรรณ บุคลากร การเงิน การพัสดุ หรือการบริหารงาน ทั่วไปให้แก่ส่วนราชการแห่งอื่นภายใต้กลุ่มภารกิจเดียวกันก็ได้

## อ้างอิง

หมวดหมู่:การปกครอง
กลอสเตอร์เชอร์

**กลอสเตอร์เชอร์** () เป็นเทศมณฑลในภาคตะวันตกเฉียงใต้ของประเทศอังกฤษ สหราชอาณาจักร มีฐานะเป็นเทศมณฑลภูมิศาสตร์ และเทศมณฑลนอกมหานคร กลอสเตอร์เชอร์มีพื้นที่ครอบคลุมบางส่วนของค็อตสโวลด์ บางส่วนของลุ่มแม่น้ำเซเวิร์น และฟอเรสต์ออฟดีนทั้งหมด

กลอสเตอร์เชอร์มีเขตแดนติดกับเทศมณฑลเกว้นท์ในเวลส์ และเทศมณฑลเฮริฟอร์ดเชอร์, เทศมณฑลวุร์สเตอร์เชอร์, เทศมณฑลวอร์ริกเชอร์, เทศมณฑลออกซฟอร์ดเชอร์, เทศมณฑลวิลต์เชอร์, เทศมณฑลซัมเมอร์เซต และเทศมณฑลบริสตอลในอังกฤษ ในฐานะเทศมณฑลบริหารกลอสเตอร์เชอร์ไม่รวมเซาท์กลอสเตอร์เชอร์ที่มีการปกครองระบบการบริหารเป็นของตนเอง

กลอสเตอร์เชอร์แบ่งการปกครองเป็น 7 อำเภอ หรือ *ดริสทริกต์* ได้แก่ กลอสเตอร์, ทูคสบรี, เชลท์แนม, ค็อตสวอลล์, สเตราด์, ฟอเรสต์ออฟดีน (ดิสตริคท์)ฟอเรสต์ออฟดีน และเซาท์กลอสเตอร์เชอร์ โดยมีกลอสเตอร์เป็นเมืองหลวงของเทศมณฑล นอกจากกลอสเตอร์ก็ยังมีเมืองหลักอื่น ๆ เช่น เชลท์แนม, สเตราด์, ไซเร็นเซสเตอร์ และทูคสบรี กลอสเตอร์เชอร์มีเนื้อที่ 3,150 ตารางกิโลเมตร และมีประชาชนรวมทั้งสิ้นประมาณ 839,000 คน ความหนาแน่น 266 คนต่อตารางกิโลเมตร

## ระเบียงภาพ

ไฟล์:Painswick Beacon View2.JPG|เพนสวิคบีคอน
ไฟล์:VillageFromSelsleyGlos.jpg|ภูมิทัศน์บางส่วนของของกลอสเตอร์เชอร์
ไฟล์:Chedworth Roman Villa 01.jpg|พื้นโมเสกของเชดเวิร์ธโรมันวิลลา
ไฟล์:Berkeley Castle 01.jpg|ปราสาทบาร์คลีย์
ไฟล์:Sudeley-castle-uk.jpg|ปราสาทซัดลีย์
ไฟล์:Thornbury.castle.from.church.arp.750pix.jpg|ปราสาทธอร์นบรี
ไฟล์:Market housedursley.jpg|ตึกตลาดโบราณที่เดอร์สลีย์
ไฟล์:SnowshillStBarnabasChurch(PhilipHalling)Apr2006.jpg|วัดเซนต์บาร์นาบัสที่สโนสฮิลล์
ไฟล์:Tewkesbury Abbey 02.jpg|แอบบีทูคสบรีแบบโรมานเนสก์
ไฟล์:Gloucester Cathedral - 2004-11-02.jpg|มหาวิหารกลอสเตอร์
ไฟล์:Bibury Cottages in the Cotswolds - June 2007.jpg|หมู่บ้านไบบรีในค็อตสวอลล์
ไฟล์:Dyrham Park lower park.jpg|คฤหาสน์เดอแรมพาร์ค (Dyrham Park house)
ไฟล์:Lodge Park.jpg|คฤหาสน์ลอดจ์พาร์ค
ไฟล์:Cirencester StJohnBaptistChurch.jpg|วัดเซนตจอห์นแบ็พทิสต์ที่ไซเร็นเซสเตอร์
ไฟล์:Cirencester Amphitheatre.jpg|ซากโรงละครโรมันที่ไซเร็นเซสเตอร์


## อ้างอิง

## แหล่งข้อมูลอื่น
* 
* 

หมวดหมู่:เทศมณฑลกลอสเตอร์เชอร์
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
จักรพรรดิไอ

**จักรพรรดิไอ** (Ai Di) สามารถหมายถึง
* จักรพรรดิฮั่นไอ แห่งราชวงศ์ฮั่น (9 BC - 1 BC)
* จักรพรรดิถังไอ แห่งราชวงศ์ถัง (ค.ศ. 904 - 907)

หมวดหมู่:จักรพรรดิจีน
จักรพรรดิกง

**จักรพรรดิกง** สามารถหมายถึง
* จักรพรรดิโจวกง แห่งราชวงศ์โฮ่วโจว ในยุคห้าราชวงศ์สิบอาณาจักร (ค.ศ. 952 - 960)
* จักรพรรดิซ่งกง หรือ ซ่งกงจง แห่งราชวงศ์ซ่ง (ค.ศ. 1274-1276) 

ก
หมวดหมู่:จักรพรรดิจีน
โรงพยาบาลรามคำแหง

**โรงพยาบาลรามคำแหง** เป็นโรงพยาบาลเอกชนขนาด 486 เตียง ได้เปิดดำเนินกิจการเมื่อวันที่ 28 กุมภาพันธ์ พ.ศ. 2531 ประกอบด้วยอาคารผู้ป่วย 3 หลัง ขณะนี้โรงพยาบาลเข้าเป็นสมาชิกในตลาดหลักทรัพย์แห่งประเทศไทย ต่อมาบริษัทฯจดทะเบียนแปลงสภาพเป็นบริษัทมหาชนจำกัด เมื่อวันที่ 21 มิถุนายน พ.ศ. 2536 ใช้ชื่อว่า "บริษัท โรงพยาบาลรามคำแหง จำกัด (มหาชน)"  ปัจจุบันมีโรงพยาบาลในเครือรวม 22 แห่ง โดยมีดร. ฤกขจี กาญจนพิทักษ์ เป็น ประธานเจ้าหน้าที่บริหารกลุ่มบริษัท นายแพทย์พิชญ สมบูรณสิน เป็น ประธานกรรมการบริหารกลุ่มบริษัท นายแพทย์สุธี ลีละเศรษฐกุล เป็น ประธานเจ้าหน้าที่บริหารโรงพยาบาลรามคำแหง 1 

## ลักษณะการประกอบธุรกิจ
ธุรกิจหลักเป็น ให้บริการรักษาพยาบาลโรคทั่วไป (General Hospital) ในกลุ่มบริษัทร่วมและโรงพยาบาลในเครือที่ประกอบธุรกิจโรงพยาบาลเอกชนเหมือนกันจะมีลักษณะต่างฝ่ายต่างประกอบธุรกิจทางด้านการรักษาพยาบาลในพื้นที่ของตนเอง

บริษัท โรงพยาบาลรามคำแหง จำกัด (มหาชน) เป็นบริษัทจดทะเบียนในตลาดหลักทรัพย์แห่งประเทศไทยตั้งแต่วันที่ 13 พฤษภาคม พ.ศ. 2536 ปัจจุบันกลุ่มบริษัทฯ ประกอบด้วยโรงพยาบาลที่อยู่ภายใต้การบริหารของบริษัทและบริษัทย่อยจำนวน 18 แห่ง และโรงพยาบาลในเครือข่ายบริษัทร่วมและพันธมิตร รวมทั้งสิ้น 46 โรงพยาบาล โดยมีจำนวนเตียงรองรับผู้ป่วยรวมมากกว่า 7,800 เตียง กลุ่มโรงพยาบาลรามคำแหงมีเป้าหมายในการขยายบริการด้านสุขภาพให้ครอบคลุมพื้นที่ต่าง ๆ ทั่วประเทศ เพื่อเพิ่มความสะดวกในการเข้าถึงบริการทางการแพทย์ 

ล่าสุดได้เปิดให้บริการ โรงพยาบาลรามคำแหง 2 ซึ่งมุ่งเน้นการให้บริการรักษาโรคที่ซับซ้อนและยากต่อการรักษา โดยมีเป้าหมายเป็นโรงพยาบาลชั้นนำที่มอบประสบการณ์การรักษาที่มีคุณภาพและมีประสิทธิภาพแก่ผู้รับบริการ

## กลุ่มโรงพยาบาลในเครือ
;กรุงเทพมหานคร
* โรงพยาบาลรามคำแหง กรุงเทพมหานคร
* โรงพยาบาลสินแพทย์ กรุงเทพมหานคร
* โรงพยาบาลวิภาราม กรุงเทพมหานคร
* โรงพยาบาลสุขุมวิท กรุงเทพมหานคร
* โรงพยาบาลสินแพทย์เสรีรักษ์ กรุงเทพมหานคร

;ภาคเหนือ
* โรงพยาบาลเชียงใหม่ ราม เชียงใหม่
* โรงพยาบาล เทพปัญญา เชียงใหม่
* โรงพยาบาลลานนา เชียงใหม่
* โรงพยาบาลช้างเผือก เชียงใหม่
* โรงพยาบาลเชียงราย ราม เชียงราย
* โรงพยาบาลเขลางค์นคร ราม ลำปาง
* โรงพยาบาลหริภุญชัย ราม ลำพูน 
* โรงพยาบาลพะเยา ราม พะเยา 
* โรงพยาบาลแพร่ ราม แพร่
* โรงพยาบาลน่าน ราม น่าน
* โรงพยาบาลแม่สอด ราม ตาก
* โรงพยาบาลเพชรรัตน์ เพชรบูรณ์

;ภาคตะวันออกเฉียงเหนือ
* โรงพยาบาลขอนแก่น ราม ขอนแก่น
* โรงพยาบาลเมืองเลย ราม เลย
* โรงพยาบาลชัยภูมิ ราม ชัยภูมิ
* โรงพยาบาลบุรีรัมย์ ราม บุรีรัมย์

;ภาคกลาง
* โรงพยาบาลเทพากร นครปฐม
* โรงพยาบาลราชธานี พระนครศรีอยุธยา

## แหล่งข้อมูลอื่น
* 
* เว็บไซต์ทางการ (โรงพยาบาลรามคำแหง 2)
* เว็บไซต์ทางการ 2
* เว็บไซต์ทางการ 3
*เปิดตัว “ฤกขจี” แม่ทัพ RAM แผนปั้น “THG”จบมรสุมหนักอยากเห็นกำไรทันที กรุงเทพธุรกิจ.
*ผู้ถือหุ้น RAM โหวตเอกฉันท์! ควักเงิน 3.7 พันล้าน ซื้อหุ้นเพิ่มทุน THG ดันถือ 49.99% ข่าวหุ้น.
*เปิดวิชัน ทายาทรุ่น 2 รพ.รามคำแหง พลิกยุทธศาสตร์ เดินหน้าลงทุน ปั้นองค์กรยุคใหม่ ฐานเศรษฐกิจ.
*เปิดกลยุทธ์ลงทุนกลุ่ม "RAM" สู่บริษัทย่อย เพิ่มอำนาจบริหารปักธง 'Medical for All' กรุงเทพธุรกิจ.
*รพ.รามคำแหงพลิกโฉม! ลุยสร้างเครือข่ายอันดับ 2 ของไทย ตอบทุกการดูแล กรุงเทพธุรกิจ.

รามคำแหง
รามคำแหง
รามคำแหง
ฟ้าร้อง

thumb|ต้นเหตุของฟ้าร้อง
**ฟ้าร้อง** คือเสียงที่เกิดจากเหตุการณ์ฟ้าแลบ ซึ่งขึ้นอยู่กับลักษณะของฟ้าแลบและระยะห่างของผู้สังเกตด้วย โดยอาจเป็นเพียงเสียงแหลมบางเหมือนของแตก ไปจนถึงเสียงคำรามต่ำๆ ยาวๆ ทั้งนี้เนื่องจากฟ้าแลบทำให้ความดันและอุณหภูมิของอากาศเพิ่มขึ้นอย่างฉับพลัน ทำให้อากาศรอบๆ บริเวณนั้นเกิดการขยายตัวอย่างรวดเร็ว และทำให้เกิดคลื่นโซนิคซึ่งสร้างเสียงฟ้าร้องขึ้น

## ศัพทมูลวิทยา
ฟ้าร้อง ในภาษาอังกฤษตรงกับคำว่า "Thunder" (ทันเดอร์) โดยมีรากศัพท์มาจากคำว่า "Thor" (ทอร์) ซึ่งเป็นเทพเจ้าแห่งสายฟ้า และเป็นหนึ่งในเทพเจ้าสูงสุดตามเทพปกรณัมนอร์ส

## ต้นเหตุ
ต้นเหตุของฟ้าร้องนั้นเป็นประเด็นที่มีการถกเถียงกันมานานนับศตวรรษ ทฤษฏีแรกที่ถูกบันทึกไว้นั้นเขียนขึ้นโดยนักปราชญ์ชาวกรีกโบราณ อาริสโตเติล โดยสันนิษฐานแรกๆนั้น สงสัยว่าการเกิดจากการชนกันของก้อนเมฆ ต่อมามีหลายทฤษฏีด้วยกันที่ถูกตั้งขึ้น ภายในกลางศตวรรษที่ 19 ทฤษฏีที่เป็นที่ยอมรับคือ ทฤษฏีที่ว่าฟ้าร้องเกิดขึ้นจากการที่ฟ้าแลบสร้างสุญญากาศ

ในศตวรรษที่ 20 ความคิดเห็นของคนส่วนใหญ่โน้มไปในทางที่ว่าฟ้าร้องเริ่มจากการขยายตัวอย่างรวดเร็วของความร้อนจากพลาสมาขณะฟ้าแลบทำให้เกิดคลื่นกระแทกในอากาศ อุณหภูมิถายในฟ้าแลบนั้นเปลี่ยนไปเรื่อยๆในระยะเวลา 50 ไมโครวินาที ที่เกิดฟ้าแลบ โดยเพิ่มขึ้นจากประมาณ 20,000 เคลวิน(K)ไปจนถึง 30,000 K จากนั้นจึงลดลงเหลือประมาณ 10,000 K อุณหภูมิเฉลี่ยอยู่ใกล้กับ 20,400 K (20,100 °C; 36,300 °F) ความร้อนที่เพิ่มขึ้นทำให้เกิดการขยายตัวอย่างรวดเร็ว และกระแทกกับอากาศรอบๆที่เย็นกว่าในความเร็วเหนือความเร็วที่เสียงเดินทาง ส่งผลให้เกิดคลื่นกระแทกเป็นจังหวะ หลักการนี้คล้ายกับคลื่นกระแทกที่เกิดจากการระเบิดหรือข้างหน้าของเครื่องบินที่มีความเร็วเหนือเสียง 

การทดลองโดยการเลียนแบบฟ้าแลบได้ให้ผลในทางเดียวกับต้นแบบนี้ แม้ยังมีข้อถกเถียงเกี่ยวกับกลไกในการเกิดที่แน่นอน นอกจากนี้ยังมีต้นเหตุอื่นๆที่ถูกเสนอบนฐานของผลกระทบจากพลศาสตร์ไฟฟ้าของกระแสขนาดใหญ่กับพลาสมาในฟ้าแลบ คลื่นกระแทกในฟ้าร้องนั้นเพียงพอที่จะทำให้เกิดการบาดเจ็บต่อบุคคลที่อยู่ใกล้ เช่น การฟกช้ำภายใน

## การคำนวณระยะทาง
ฟ้าแลบที่เกิดก่อนฟ้าร้องเสมอ เป็นตัวชี้ว่าเสียงนั้นเดินทางช้ากว่าแสงอย่างชัดเจน เพราะงั้น เราจึงสามารถประมาณระยะห่างระหว่างเรากับฟ้าแลบ โดยการจับเวลาระหว่างการที่เราเห็นฟ้าแลบและการได้ยินเสียงฟ้าร้อง ความเร็วของเสียงในอากาศแห้งอยู่ที่ประมาณ 343 m/s หรือ 1,236 km/h ใน 20 °C ซึ่งเปลี่ยนเป็นประมาณ 3 วินาทีต่อกิโลเมตร

ความเร็วของแสงนั้นเยอะพอที่จะมองว่าไม่มีที่สิ้นสุดในการคำนวณนี้ ด้วยความสั้นของระยะทางที่ใช้คำนวณ ดังนั้นทุกๆ 3 วินาทีระหว่างแสงของฟ้าแลบและเสียงของฟ้าร้องนั้นแปลว่าฟ้าแลบนั้นห่างออกไปประมาณหนึ่งกิโลเมตร บางครั้งนั้น เราสามารถได้ยินฟ้าร้องจากระยะทางถึง 20 กิโลเมตร แสงจ้าของฟ้าแลบที่เห็นเป็นร้อยบอกได้ว่าฟ้าผ่านั้นอยู่ไม่ไกลออกไป

## อ้างอิง

## แหล่งข้อมูลอื่น
* ''The science of thunder''  

หมวดหมู่:สภาพอากาศ
ลีกภูมิภาค ดิวิชัน 2 กรุงเทพและปริมณฑล ฤดูกาล 2552

thumb|200px|ทีมทั้ง 10 ทีม ลีกภูมิภาค กรุงเทพฯและปริมณฑล 2552

**ลีกภูมิภาค กรุงเทพและปริมณฑล** ฤดูกาล 2552 เป็นการแข่งขันฤดูกาลแรกของฟุตบอลลีกภูมิภาค ดิวิชัน 2 ในส่วนของสโมสรที่อยู่ในเขตกรุงเทพและปริมณฑล ประจำปี 2552 หลังจากมีการปรับการแข่งขันจากฤดูกาล 2551 ที่ไม่ได้แบ่งออกเป็นลีกย่อยในแต่ละภูมิภาค ฤดูกาลนี้มีสโมสรเข้าร่วมทั้งหมด 10 สโมสร จาก 4 จังหวัด โดยที่ทีมชนะเลิศจะได้สิทธิ์เข้าไปแข่งในระบบลีกกับทีมชนะเลิศจากอีก 4 ภูมิภาค เพื่อหาทีมที่ดีที่สุด 3 ทีมเลื่อนชั้นขึ้นไปดิวิชัน 1 ในฤดูกาลต่อไป

## โปรแกรมการแข่งขัน
**โปรแกรมลีกภูมิภาค ดิวิชัน 2 กรุงเทพและปริมณฑล ฤดูกาล 2552** เป็นกำหนดการและผลการแข่งขันของฟุตบอลลีกภูมิภาค ดิวิชัน 2ประจำปี พ.ศ. 2552 ในส่วนของกรุงเทพและปริมณฑล ซึ่งเป็นการแข่งขันฟุตบอลอาชีพประเทศไทย ทำการแข่งขันในระหว่างเดือนมีนาคมถึงเดือนตุลาคม ทุกวันเสาร์ และ วันอาทิตย์ ใช้ระบบลีกเหย้า-เยือนสโมสรละ 18 นัด มีสโมสรเข้าร่วมแข่งขัน 10 สโมสร มีสนามที่ใช้ในการแข่งขัน 10 สนาม จาก 4 จังหวัด

## สโมสรที่เข้าร่วมการแข่งขัน

## ตารางคะแนน
''สิ้นสุดการแข่งขัน  วันเสาร์ที่ 29 สิงหาคม 2552

* ราชประชา ชนะเลิศได้สิทธิ์เข้าไปเล่นรอบสุดท้าย ลีกภูมิภาค ดิวิชัน 2 2552

## ผลการแข่งขัน

## อันดับแต่ละสัปดาห์

## แหล่งข้อมูลอื่น
* สมาคมฟุตบอลแห่งประเทศไทยฯ เว็บไซต์อย่างเป็นทางการ 

หมวดหมู่:การแข่งขันฟุตบอลในประเทศไทย
ปลาปักเป้าจุดดำ

**ปลาปักเป้าจุดดำ** หรือ **ปลาปักเป้าเขียวจุด** หรือรู้จักกันในชื่อ **ปลาฟิชโช่** () เป็นปลาปักเป้าชนิดหนึ่ง มีชื่อวิทยาศาสตร์ว่า   *Tetraodon nigroviridris* ในวงศ์ปลาปักเป้าฟันสี่ซี่ (Tetraodontidae) มีรูปร่างกลมป้อม หัวท้ายเรียว ปากเล็ก ตาโต ด้านหลังและด้านท้องมีผิวสากเป็นหนามเล็กละเอียด ด้านท้องนิ่มขยายตัวได้มาก ครีบหลังเล็กเช่นเดียวกับครีบก้น พื้นลำตัวเป็นสีเหลืองสด ท้องสีขาว มีจุดกลมสีดำกระจายอยู่ทั่วตัว 

มีขนาดความยาวเต็มที่ 17 เซนติเมตร พบกระจายอยู่ทั่วไปในพื้นที่น้ำกร่อยของภูมิภาคเอเชียตะวันออกเฉียงใต้และเอเชียใต้จนถึงเอเชียตะวันออก ในประเทศไทยพบมากบริเวณป่าชายเลน นิยมอยู่รวมกันเป็นฝูง เป็นปลาชนิดหนึ่งที่สามารถปรับตัวไดทั้งในน้ำเค็ม, น้ำกร่อยและน้ำจืด

มักนิยมถูกจับมาเป็นปลาสวยงาม มีชื่อเรียกในแวดวงปลาสวยงามว่า "ฟิชโช่" นับเป็นชนิดหนึ่งที่ค่อนข้างดุร้าย ชอบไล่กัดครีบปลาจนแหว่งจนเห็นได้ชัดเจน แต่มีความดุร้ายน้อยกว่าปลาปักเป้าชนิดอื่น ๆ แต่ก็ไม่ควรที่จะเลี้ยงรวมกับปลาชนิดอื่นและควรเลี้ยงในนำ้กร่อย 

## ดูเพิ่ม
*ปลาปักเป้าเขียว

## อ้างอิง

## แหล่งข้อมูลอื่น
* รูปและข้อมูลปลาปักเป้าจุดดำ

หมวดหมู่:สกุลเตตราโอดอน
หมวดหมู่:ปลาตู้
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาที่พบในประเทศอินเดีย
ศูนย์เรียนรู้

**ศูนย์เรียนรู้** () คือการเปลี่ยนแปลงของห้องสมุดหลายแห่งในประเทศไทยที่มีการปรับปรุงบริการ การตกแต่งภายในและภายนอกรวมทั้งมีการเรียกชื่อห้องสมุดเสียใหม่ว่าศูนย์เรียนรู้ หลายแห่งยังใช้ชื่อสำนักหอสมุด สำนักวิทยบริการ หอสมุด)

## ศูนย์เรียนรู้ในห้องสมุด
ห้องสมุดมหาวิทยาลัยเห็นความสำคัญในการปรับเปลี่ยนบริการสำหรับนักศึกษาในยุคดิจิทัล จึงจัดบริการและเครื่องมือที่จำเป็นในการศึกษาค้นค้าวิจัย เช่น คอมพิวเตอร์พกพา ฐานข้อมูลอิเล็กทรอนิกส์ ห้องบริการจัดทำสื่อประกอบการเรียน ไว้ในสถานที่ที่มีบรรยากาศเชิญชวนให้นักศึกษาและอาจารย์เข้ามาสนทนาแลกเปลี่ยนความรู้และประสบการณ์ จัดบริการเครื่องดื่ม กาแฟ ไว้ในห้องสมุด จุดประสงค์มิใช่เพียงเพื่อให้เข้าห้องสมุดมากขึ้นแต่ต้องการเน้นการสร้างบรรยากาศในการแลกเปลี่ยนความรู้ อย่างมีชีวิตชีวา ศูนย์เรียนรู้ไม่เคร่งครัดว่าต้องเงียบเพราะเปิดโอกาสให้พูดคุยปรึกษาหารือและทำงานร่วมกัน อาจคล้ายกับCommon Rooms ในหอพักที่นักศึกษามาพบกัน ดื่มกาแฟ อ่านหนังสือพิมพ์ และดูโทรทัศน์ร่วมกัน

## อ้างอิง

## แหล่งข้อมูลอื่น
;ศูนย์เรียนรู้ในประเทศไทย
ศูนย์เรียนรู้โลกใต้ทะเลบางแสน
* สำนักหอสมุดมหาวิทยาลัยเกษตรศาสตร์ 
* ห้องสมุดมารวย (ตลาดหลักทรัพย์)
* สำนักหอสมุดมหาวิทยาลัยเชียงใหม่

;ศูนย์เรียนรู้ในต่างประเทศ
* ศูนย์เรียนรู้ในประเทศสหรัฐอเมริกา 
* ศูนย์เรียนรู้ในประเทศอังกฤษ
* ศูนย์เรียนรู้ในประเทศแคนาดา 

หมวดหมู่:สังคมศาสตร์
หมวดหมู่:การศึกษา
ยุทธการที่แลงพอร์ต

**ยุทธการที่แลงพอร์ต** () เป็นยุทธการในสงครามกลางเมืองอังกฤษครั้งที่ 1 ที่เกิดขึ้นเมื่อวันที่ 10  กรกฎาคม ค.ศ. 1645 ที่เมืองแลงพอร์ต ใกล้เมืองโยวิลในเทศมณฑลซัมเมอร์เซตของอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยจอร์จ กอริง ลอร์ดกอริง กับฝ่ายรัฐสภาที่นำโดยทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน ผลของสงครามครั้งนี้ฝ่ายรัฐสภาได้รับชัยชนะอย่างเด็ดขาด ความเสียหายของการเสียชีวิตและบาดเจ็บของทั้งสองฝ่ายไม่เป็นที่ทราบ

## อ้างอิง
 

## ดูเพิ่ม
* พระเจ้าชาลส์ที่ 1 แห่งอังกฤษ
* โอลิเวอร์ ครอมเวลล์
* สงครามกลางเมืองอังกฤษ
* ฝ่ายรัฐสภา
* ฝ่ายกษัตริย์นิยม

แลงพอร์ต
ปลาคู้ดำ

**ปลาคู้ดำ** หรือ **ปลาเปคูดำ** () ปลาน้ำจืดชนิดหนึ่ง มีชื่อวิทยาศาสตร์ว่า   *Colossoma macropomum* อยู่ในวงศ์Characidae วงศ์ย่อยSerrasalminae มีรูปร่างทั่วไปคล้ายปลาปิรันยา ซึ่งเป็นปลาที่อยู่ในวงศ์เดียวกัน หากแต่ปลาคู้ดำจะมีส่วนเว้าของหน้าผากเว้าเข้ามากกว่า โคนหางจะคอดเล็ก ฟันภายในปากมีสภาพเป็นหน้าตัดคล้ายฟันมนุษย์ไม่แหลมคม   เมื่อเทียบกับส่วนของลำตัว ลำตัวและปลายหางจะมีสีเงินปนดำ และเมื่อปลาโตยิ่งขึ้นในส่วนของสีดำนี้ก็จะเห็นชัดขึ้นด้วย 

มีขนาดโตเต็มที่ได้ถึง 1 เมตร หนักได้ถึง 40 กิโลกรัม มีถิ่นกำเนิดในทวีปอเมริกาใต้ในลุ่มแม่น้ำอเมซอนและแม่น้ำโอริโนโคซึ่งเป็นแม่น้ำสาขา
มีพฤติกรรมชอบอาศัยอยู่รวมเป็นฝูง กินได้ทั้งพืชและสัตว์ ซึ่งแตกต่างไปจากปลาปิรันยาที่จะกินเพียงสัตว์อย่างเดียว  และยังสามารถกินเมล็ดพืชที่ตกลงน้ำได้อีกด้วย โดยมักไปรอกินบริเวณผิวน้ำ 

ปลาคู้ดำ จัดเป็นปลาที่มีขนาดใหญ่ที่สุดในวงศ์ย่อย Serrasalminae อันเป็นวงศ์ย่อยเดียวกับปลาปิรันยา แต่ไม่มีนิสัยดุร้ายเท่า มีชื่อเป็นภาษาพื้นเมืองเรียกว่า ***Tambaqui*** หรือ ***Cachama*** หรือ ***Gamitana*** และเป็นปลาเพียงชนิดเดียวด้วยที่อยู่ในสกุล *Colossoma* 

เป็นปลาที่นิยมบริโภคกันในท้องถิ่น สามารถนำไปปรุงเป็นอาหารได้หลากหลาย เช่นเดียวกับปลาปิรันยาชนิดอื่น ๆ  สำหรับในประเทศไทย ปลาคู้ดำได้เข้ามาสู่ประเทศไทยในฐานะเป็นปลาเศรษฐกิจที่กรมประมงส่งเสริมให้เกษตรกรเลี้ยง โดยมีชื่อเรียกกันในแวดวงเกษตรว่า *"[[ปลาจะละเม็ดน้ำจืด]]"*  เช่นเดียวกับ ปลาคู้แดง (*Piaractus brachypomus*) ด้วย

นอกจากนี้ยังนิยมเลี้ยงเป็นปลาสวยงามอีกด้วย ซึ่งจากการนิยมเลี้ยงเป็นปลาสวยงามนี้ เมื่อปลาโตขึ้นผู้เลี้ยงไม่สามารถเลี้ยงต่อไปได้ไหว จึงนิยมนำไปปล่อยตามแหล่งน้ำธรรมชาติต่าง ๆ  ทำให้ในปัจจุบัน มีปลาคู้ดำในแหล่งน้ำธรรมชาติตามที่ต่าง ๆ ทั่วประเทศ เช่น เขื่อนศรีนครินทร์ เป็นต้น จัดเป็นปัญหาสิ่งแวดล้อมในจำพวกชนิดพันธุ์ต่างถิ่นอีกชนิดหนึ่ง 

## ดูเพิ่ม
* ปลาคู้แดง

## อ้างอิง

## แหล่งข้อมูลอื่น
* รูปและข้อมูลปลาคู้ดำ

หมวดหมู่:วงศ์ปลาคาราซินหมวดหมู่:วงศ์ปลาปิรันยา
หมวดหมู่:ปลาทวีปอเมริกาใต้
หมวดหมู่:ปลาเศรษฐกิจ
หมวดหมู่:ชนิดพันธุ์ต่างถิ่น
หมวดหมู่:ปลาตู้หมวดหมู่:ปลาชนิดเดียว
กูเกิล อะเลิตส์

right
**กูเกิล อเลิตส์** () เป็นการให้บริการของกูเกิลในการแจ้งเตือนผ่านอีเมลหรือฟีด สำหรับหัวข้อที่ผู้ใช้งานสนใจ เมื่อข้อมูลนั้นได้รับการตีพิมพ์ในเว็บไซต์หรือบล็อก

การทำงานของระบบเริ่มต้นจากผู้ใช้บริการเลือกคำสำคัญสมัครใช้งานกับกูเกิลอเลิตส์ และเมื่อมีผู้ใช้อินเทอร์เน็ตรายอื่นได้เขียนเว็บหรือบล็อกเกี่ยวกับข้อมูลเดียวกัน ทางระบบของกูเกิลจะทำการแจ้งให้กับผู้ที่รับบริการข้อความนั้น โดยผู้ใช้บริการสามารถเลือกความถี่ในการรับข้อมูลได้ว่าต้องการรับข้อมูลขณะนั้น หนึ่งวันต่อครั้ง หรือหนึ่งอาทิตย์ต่อครั้ง

## อ้างอิง

## แหล่งข้อมูลอื่น
* เว็บไซต์กูเกิลอะเลิตส์

อะเลิตส์
การทบทวนวรรณกรรม

**การทบทวนวรรณกรรม** () เป็นเนื้อหาหลักส่วนหนึ่งในการเขียนรายงานการวิจัย โดยเน้นอธิบายเกี่ยวกับงานวิจัยหรือความรู้ในหัวข้อเดียวกันหรือใกล้เคียงในอดีต โดยการทบทวนวรรณกรรมนั้นมีจุดหมายในการรวบรวมข้อมูลปัจจุบันของผลงานวิจัยที่เกี่ยวข้อง การทบทวนวรรณกรรมมักจะพบได้ในงานเขียนด้านวิชาการ เช่นในวิทยานิพนธ์ ดุษฎีนิพนธ์ หรือผลงานในวารสารวิชาการ

การทบทวนวรรณกรรมมักจะถูกลำดับเป็นส่วนที่สองของงานเขียนต่อจากบทนำ และมักจะอยู่ก่อนหน้าเป้าหมายงานวิจัย และขั้นตอนการวิจัย

## วัตถุประสงค์

# เพื่อให้ผู้วิจัยเรียนรู้องค์ความรู้ที่มีอยู่เดิม
# เพื่อค้นหาปัญหาที่ควรดำเนินการวิจัยต่อไป
# เพื่อสังเคราะห์คำถามการวิจัย
# เพื่อนำมาออกแบบวิธีการวิจัย
# เพื่อกำหนดกรอบแนวคิดในการวิจัย
# เพื่อเป็นการปูพื้นฐานความคิดสำหรับผู้อ่านงานวิจัย
# เพื่อให้ผู้วิจัยเกิดความมั่นใจในการทำวิจัย

## กระบวนการ

# ระบุประเด็นที่ต้องการศึกษาให้ชัดเจน
# ระบุแหล่งข้อมูลในการรวบรวมวรรณกรรมต่าง ๆ
# คัดเลือกวรรณกรรมที่ต้องการ เช่น หนังสือ วารสารวิชาการ รายงานการ วิจัย ฯลฯ โดยหารให้คำสำคัญ (KEY WORD) จากประเด็นที่ต้องการ ศึกษาในการค้นหา
# อ่านและประเมินคุณค่าวรรณกรรม
# ตัดสินใจเลือกทฤษฎี แนวคิด และงานวิจัยที่เกี่ยวข้อง ที่มีคุณภาพ เหมาะสมสำหรับนำมาสังเคราะห์เป็นกรอบทฤษฎีในการทำการวิจัย ต่อไป
# จดบันทึกรายการละเอียดต่าง ๆ ที่คากว่าน่าจะนำมาใช้ในงานวิจัยของ ตนเอง
# นำข้อมูลจากการทบทวนวรรณกรรมมาวิเคราะห์
# นำผลจากการสังเคราะห์วรรณกรรมมาเรียบเรียงพร้อมนำเสนอ

## อ้างอิง

## อ่านเพิ่ม
* 
* 
* 
* 
* 
* 
* 

หมวดหมู่:การวิจัย
หมวดหมู่:การเขียน
สมาคมผู้ประกอบกิจการเพลงของสหรัฐอเมริกา

**สมาคมผู้ประกอบกิจการเพลงของสหรัฐอเมริกา** ( หรือ **RIAA**) เป็นสมาคมที่เป็นตัวแทนของผู้ประกอบกิจการเพลงในสหรัฐ มีสมาชิกจากทั้งค่ายเพลง ตัวแทนจำหน่าย ที่สมาคมกล่าวว่า "เป็นการรวมผู้สร้าง ผู้ผลิต หรือ/และ แจกจ่ายประมาณ ซึ่งมี 90% ของที่ถูกต้องตามกฎหมายเกี่ยวกับเพลง ที่ผลิตและขายในสหรัฐอเมริกา" โดยทำหน้าที่เพื่อปกป้องผลประโยชน์ของกลุ่มธุรกิจและศิลปินที่อยู่ใน วงการเพลง 

สมาคมก่อตั้งในปี 1952 โดยแรกเริ่มเพื่อจัดการ ดูแลด้านเทคนิคของความถี่ในการผลิตแผ่นเสียง ในระหว่างการผลิต จนสมาคมเริ่มพัฒนาเกี่ยวกับมาตรฐานด้านเทคนิค และระบบในอุตสาหกรรมเพลง เช่นเทปแม่เหล็ก (อย่างเทปคาสเซ็ตต์ และเทปดิจิทัล) ซีดี และเทคโนโลยีดิจิทัล

## อ้างอิง

## แหล่งข้อมูลอื่น
*

หมวดหมู่:ธุรกิจดนตรี
หมวดหมู่:องค์การที่ก่อตั้งในปี พ.ศ. 2495
สมบัติการแจกแจง

ในทางคณิตศาสตร์ **สมบัติการแจกแจง** () คือสมบัติหนึ่งที่สามารถมีได้บนการดำเนินการทวิภาค ซึ่งเป็นกรณีทั่วไปของกฎการแจกแจงจากพีชคณิตมูลฐาน ตัวอย่างเช่น
::2 × (1 + 3) = (2 × 1) + (2 × 3) = 8
ข้างซ้ายของสมการข้างต้น 2 คูณเข้ากับผลบวกของ 1 กับ 3 ส่วนข้างขวา 2 คูณเข้ากับ 1 และ 3 แต่ละตัวแยกกัน แล้วค่อยนำผลคูณเข้ามาบวก เนื่องจากตัวอย่างข้างต้นให้ผลลัพธ์เท่ากันคือ 8 เราจึงกล่าวว่า การคูณด้วย 2 *แจกแจงได้* (distribute) บนการบวกของ 1 กับ 3

เราสามารถแทนที่จำนวนเหล่านั้นด้วยจำนวนจริงใด ๆ แล้วทำให้สมการยังคงเป็นจริง เราจึงกล่าวว่า การคูณของจำนวนจริง แจกแจงได้บนการบวกของจำนวนจริง สมบัติการแจกแจงจึงต้องเกี่ยวข้องกับการดำเนินการสองชนิด

## นิยาม
กำหนดให้การดำเนินการทวิภาค · และ + บนเซต *S* และ *x*, *y*, *z* เป็นสมาชิกใด ๆ ของเซต *S*
* การดำเนินการ · จะเป็นการดำเนินการ *แจกแจงข้างซ้าย* บนการดำเนินการ + ถ้า
*: x \cdot (y + z) = (x \cdot y) + (x \cdot z)\,
* การดำเนินการ · จะเป็นการดำเนินการ *แจกแจงข้างขวา* บนการดำเนินการ + ถ้า
*: (y + z) \cdot x = (y \cdot x) + (z \cdot x)\,
* การดำเนินการ · จะเป็นการดำเนินการ *แจกแจง* (distributive) บนการดำเนินการ + ถ้าสามารถแจกแจงได้ทั้งข้างซ้ายและข้างขวา 

การดำเนินการ · และ + มิได้หมายความว่าจะต้องเป็นแค่การคูณกับการบวกเท่านั้น แต่หมายถึงการดำเนินการใด ๆ ที่ตรงตามเงื่อนไขข้างต้น โปรดสังเกตว่าเมื่อการดำเนินการ · มีสมบัติการสลับที่ ดังนั้นเงื่อนไขทั้งสามข้างต้นจะเทียบเท่ากันโดยตรรกะ

## ตัวอย่าง
* การคูณของจำนวนแจกแจงได้บนการบวก ซึ่งใช้ได้กับจำนวนหลายชนิดตั้งแต่จำนวนธรรมชาติไปจนถึงจำนวนเชิงซ้อนและจำนวนเชิงการนับ (cardinal number)
* ในทางตรงข้าม การคูณของจำนวนเชิงอันดับที่ (ordinal number) แจกแจงทางซ้ายได้อย่างเดียวบนการบวก ไม่แจกแจงข้างขวา
* การคูณเมทริกซ์แจกแจงได้ทั้งข้างซ้ายและข้างขวาบนการบวก แต่ผลที่ได้ไม่เท่ากัน (สลับที่ไม่ได้)
* ยูเนียนของเซตแจกแจงได้บนอินเตอร์เซกชัน และอินเตอร์เซกชันก็แจกแจงได้บนยูเนียน นอกจากนั้นอินเตอร์เซกชันก็แจกแจงได้บนผลต่างสมมาตรของเซต (symmetric difference)
* ในทางตรรกศาสตร์ การเลือก (disjunction "or") แจกแจงได้บนการเชื่อม (conjunction "and") และการเชื่อมก็สามารถแจกแจงได้บนการเลือก นอกจากนั้นการเชื่อมก็แจกแจงได้บนการเลือกเฉพาะ (exclusive disjunction "xor")
* สำหรับจำนวนจริงหรือเซตอันดับทุกส่วน (totally ordered set) การหาค่าสูงสุดแจกแจงได้บนการหาค่าต่ำสุด และการหาค่าต่ำสุดแจกแจงได้บนการหาค่าสูงสุด
*: \max(a,\min(b,c)) = \min(\max(a,b),\max(a,c))\,
*: \min(a,\max(b,c)) = \max(\min(a,b),\min(a,c))\,
* สำหรับจำนวนเต็ม การหาตัวหารร่วมมากแจกแจงได้บนการหาตัวคูณร่วมน้อย และการหาตัวคูณร่วมน้อยแจกแจงได้บนการหาตัวหารร่วมมาก
*: \operatorname{gcd}(a,\operatorname{lcm}(b,c)) = \operatorname{lcm}(\operatorname{gcd}(a,b),\operatorname{gcd}(a,c))\,
*: \operatorname{lcm}(a,\operatorname{gcd}(b,c)) = \operatorname{gcd}(\operatorname{lcm}(a,b),\operatorname{lcm}(a,c))\,
* สำหรับจำนวนจริง การบวกสามารถแจกแจงได้บนการหาค่าสูงสุดและการหาค่าต่ำสุด
*: a + \max(b,c) = \max(a+b,a+c)\,
*: a + \min(b,c) = \min(a+b,a+c)\,

## อ้างอิง

## ดูเพิ่ม
* สมบัติการสลับที่
* สมบัติการเปลี่ยนหมู่

หมวดหมู่:พีชคณิตนามธรรม
หมวดหมู่:พีชคณิตมูลฐาน
หมวดหมู่:การดำเนินการทวิภาค
กูเกิล เทรนดส์

**กูเกิล เทรนดส์** () เป็นเว็บไซต์ของกูเกิล ให้บริการตรวจสอบความนิยมของคำค้นหาหรือเว็บไซต์ในช่วงเวลาที่กำหนด โดยสามารถแบ่งข้อมูลแบ่งย่อยออกตามเขตแดนของผู้ค้นหาได้ นอกจากให้บริการค้นหาคำนิยมแล้ว กูเกิลยังบริการในชื่อฮ็อตเทรนดส์ สำหรับตรวจดูคำนิยมในแต่ละวัน

ในวันที่ 5 สิงหาคม ค.ศ. 2008 ทางกูเกิลได้เปิดตัวกูเกิลอินไซต์สฟอร์เสิร์ช บริการล้ำหน้าที่แสดงข้อมูลแนวโน้มการค้นหา จากนั้นในวันที่ 27 กันยายน ค.ศ. 2012 ทางกูเกิลได้รวมกูเกิลอินไซต์สฟอร์เสิร์ชเข้ากับกูเกิล เทรนดส์

## อ้างอิง

## แหล่งข้อมูลอื่น
* 
* กูเกิล ฮ็อตเทรนดส์ – เว็บเพจที่แสดงเนื้อหาที่ถูกค้นมาก 20 อันดับแรก พร้อมกับกราฟและข้อมูลใน 24 ชั่วโมง
* Google Trends Alternative – Alternative to Google Trends for keyword research.

หมวดหมู่:กูเกิล
วีบีลองทูเกเตอร์

**"วีบีลองทูเกเตอร์"** () เป็นเพลงของมารายห์ แครี ในผลงานสตูดิโออัลบั้มชุดที่ 10 ของเธอในชุด *[[ดิอีแมนซิเพชันออฟมิมิ]]* และเป็นซิงเกิลที่ 2 ของอัลบั้มนี้ในปี 2005 เขียนเพลงและควบคุมการผลิตโดย แครี, เจอร์เมน ดูปรี, มานูเอล ซีล และจอห์นทา ออสติน เพลงนี้ได้รับอิทธิพลมาจากเพลงโซลและอาร์แอนด์บีในทศวรรษ 1980 โดยมีองค์ประกอบของคอร์ดเปียโนง่าย ๆ และแบ็กบีตบางส่วน เนื้อเพลงเล่าเรื่องเกี่ยวกับความสิ้นหวังของหญิงสาวที่เสียคนรักไป

หลังจากที่อาชีพการงานของแครีอยู่ในขาลงในระหว่างปี 2001 และ 2003 แครีก็กลับมาประสบความสำเร็จทั่วโลกอีกครั้งกับซิงเกิล "วีบีลองทูเกเตอร์" นี้โดยขึ้นชาร์ตอันดับ 1 ในหลายประเทศอย่างเช่น ออสเตรเลีย, โครเอเชีย, อิสราเอล, แอฟริกาใต้ และในสหรัฐอเมริกาที่ขึ้นอันดับ 1 บนชาร์ตซิงเกิลบิลบอร์ดนาน 14 สัปดาห์ ไม่ติดต่อกัน

ในสหรัฐอเมริกาเพลงนี้ได้รับการเล่นออกอากาศซ้ำแล้วซ้ำเล่าจนทำลายสถิติจากการสำรวจของนีลเส็น และยังได้รับคำวิจารณ์ที่ดี ทั้งยังแครีได้รับรางวัลมากมาย อย่างเช่น 2 รางวัลแกรมมี่ ในปี 2006 และนิตยสารบิลบอร์ดยังจัดอันดับเพลง "วีบีลองทูเกเตอร์" ที่อันดับ 9 ของเพลงใน 100 อันดับเพลงตลอดกาล

## อ้างอิง

หมวดหมู่:ซิงเกิลในปี พ.ศ. 2548
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
สมัยทิวดอร์

**สมัยทิวดอร์** () มักจะกล่าวถึงช่วงระยะเวลาระหว่างปี ค.ศ. 1485 ถึงปี ค.ศ. 1603 โดยเฉพาะเมื่อเกี่ยวกับประวัติศาสตร์อังกฤษ ซึ่งเป็นช่วงเวลาที่ตรงกับราชวงศ์ทิวดอร์ปกครองอังกฤษ โดยมีพระเจ้าเฮนรีที่ 7เป็นปฐมกษัตริย์ สมัยทิวดอร์เรียกอย่างกว้างๆ ที่รวมรัชสมัยของพระราชินีนาถเอลิซาเบธที่ 1 แต่รัชสมัยของพระราชินีนาถเอลิซาเบธก็ถือว่าอีกสมัยหนึ่งต่างหากที่เป็นสมัยเอลิซาเบธ

## การปฏิวัติทางสังคมและทางเศรษฐกิจ
100px|thumb|left|ตราประจำราชวงศ์
หลังจากกาฬโรคระบาดในยุโรปและความเสื่อมโทรมทางด้านการเกษตรกรรมของปลายคริสต์ศตวรรษที่  14 การขยายตัวของประชาชนก็เพิ่มมากขึ้น การขยายตัวของการส่งออกของผลิตภัณฑ์ขนแกะไปยังยุโรปทำให้เพิ่มฐานะทางเศรษฐกิจ ในปี ค.ศ. 1496 พระเจ้าเฮนรีที่ 7 ทรงประสบความสำเร็จในการตกลงในสนธิสัญญาอินเตอร์เคอร์ซัสแม็กนัส (Intercursus Magnus) ซึ่งเป็นสนธิสัญญาทางการค้ากับประเทศในยุโรปที่อังกฤษเป็นฝ่ายได้เปรียบ

ค่าจ้างแรงงานที่สูงและที่ดินที่มีมากมายในปลายคริสต์ศตวรรษที่ 14 และต้นคริสต์ศตวรรษที่ 15 ก็มาแทนที่ด้วยค่าจ้างแรงงานที่ถูกลงและความขาดแคลนที่ดิน ภาวะเงินเฟ้อซึ่งอาจจะมีสาเหตุมาจากทองที่หลั่งไหลเข้ามาจากอเมริกาและการขยายตัวของจำนวนประชากรเป็นบ่อเกิดของความไม่สงบในสังคมซึ่งมาจากช่องว่างระหว่างผู้มีฐานะดีและคนยากจนที่ขยายตัวมากขึ้น สมัยนี้เป็นสมัยของการเปลี่ยนแปลงของประชากรที่อาศัยอยู่ในชนบทที่มีเจ้านายเป็นขุนนางที่เริ่มจะลดจำนวนน้อยลงตามลำดับ

## อ้างอิง

## ดูเพิ่ม
* ประวัติศาสตร์อังกฤษ 
* สถาปัตยกรรมทิวดอร์ 

หมวดหมู่:ยุคสมัยในอังกฤษ
โพสต์เกรสคิวเอล

**โพสต์เกรสคิวเอล** (PostgreSQL) หรือนิยมเรียกว่า **โพสต์เกรส** (Postgres) เป็นระบบจัดการฐานข้อมูลในลักษณะของซอฟต์แวร์เสรีภายใต้สัญญาอนุญาตบีเอสดี ชื่อเดิมของซอฟต์แวร์คือ โพสต์เกรส ซึ่งต่อมาได้ถูกเปลี่ยนเป็นโพสต์เกรสคิวเอล โดยประกาศออกมาจากทีมหลักในปี 2550 ชื่อของโพสต์เกรสมาจากชื่อ post-Ingres ซึ่งหมายถึงตัวซอฟต์แวร์ที่พัฒนาต่อจากซอฟต์แวร์ชื่ออินเกรส

โพสต์เกรสถูกใช้งานในเว็บไซต์ชื่อดังหลายแห่งเช่น ยาฮู! โซนี่ออนไลน์เกม สไกป์ และไฮไฟฟ์

## ประวัติ
โพสต์เกรสถูกพัฒนาต่อจากโครงการอินเกรสที่มหาวิทยาลัยแคลิฟอร์เนีย เบิร์กลีย์ โดย ไมเคิล สโตนเบรกเกอร์ (Michael Stonebraker) ในปี พ.ศ. 2528 โดยพัฒนาต่อจากอินเกรสที่มีปัญหาในระบบฐานข้อมูล โดยโพสต์เกรสได้มีการเพิ่มชนิดของข้อมูลขึ้นมารวมถึงมีการกำหนดความสัมพันธ์ 

## อ้างอิง

หมวดหมู่:ซอฟต์แวร์เสรี
หมวดหมู่:ระบบจัดการฐานข้อมูล
สมัยเอ็ดเวิร์ด

**สมัยเอ็ดเวิร์ด** () เป็นระยะเวลาระหว่าง ค.ศ. 1901 ถึง 1910 ในสหราชอาณาจักรที่ตรงกับรัชสมัยของพระเจ้าเอ็ดเวิร์ดที่ 7

เมื่อสมเด็จพระราชินีนาถวิกตอเรียเสด็จสวรรคตในเดือนมกราคม  ค.ศ. 1901 การขึ้นครองราชย์ของพระเจ้าเอ็ดเวิร์ดพระราชโอรสของพระองค์เป็นการเริ่มคริสต์ศตวรรษใหม่และการสิ้นสุดของสมัยวิกตอเรีย ขณะที่พระราชินีนาถวิกตอเรียทรงหันหลังให้กับสังคม พระเจ้าเอ็ดเวิร์ดทรงเป็นผู้นำในหมู่ชนชั้นสูงในด้านแฟชั่นและสไตล์ที่มีอิทธิพลต่อศิลปะและแฟชั่นไปถึงผืนแผ่นดินใหญ่ยุโรป ซึ่งอาจจะเป็นเพราะความที่โปรดการท่องเที่ยว  สมัยนี้เป็นสมัยของการเปลี่ยนแปลงทางการเมืองเมื่อชนบางชั้นในสังคมที่ไม่มีสิทธิมีเสียงในอดีตเช่นชนชั้นแรงงานและสตรีเริ่มจะมีบทบาททางการเมืองเพิ่มขึ้น

“สมัยเอ็ดเวิร์ด” มักจะยืดออกไปหลังการเสด็จสวรรคตของพระเจ้าเอ็ดเวิร์ดในปี ค.ศ. 1910 จนไปถึงปีที่เรืออาร์เอ็มเอส ไททานิกล่มในปี ค.ศ. 1912, ปีที่เริ่มสงครามโลกครั้งที่หนึ่ง ในปี ค.ศ. 1914 หรือจนไปถึงปี ค.ศ. 1918 ซึ่งเป็นปีที่สงครามโลกครั้งที่หนึ่งสิ้นสุดลง เมื่อสงครามสงบลงวิถีชีวิตของสมัยเอ็ดเวิร์ดที่เป็นสมัยของความไม่สมดุลในทางอำนาจและฐานะทางเศรษฐกิจก็กลายเป็นสิ่งล้าหมัยในสายตาของผู้ที่ประสบความทุกข์ยากจากสงครามและสิ่งแวดล้อมและผู้ที่ได้รับความรู้มากขึ้นจากสื่อมวลชนถึงความไม่ยุติธรรมอันเกิดจากการแบ่งชั้นวรรณะ

## อ้างอิง

* 
* 
* 
* Tracy, Michael (2008). *The World of the Edwardian Child*. Hermitage . ISBN 978 2 96000755

## ดูเพิ่ม
* ประวัติศาสตร์อังกฤษ 
*พระเจ้าเอ็ดเวิร์ดที่ 7 แห่งสหราชอาณาจักร
*สมัยวิกตอเรีย

## แหล่งข้อมูลอื่น
*The Edwardian Country House (Channel 4 TV series, very evocative of the period)
*Home Decor from the Edwardian Age (from the BBC)
*Edwardian Promenade (Website devoted to the Edwardian era)
*Edwardians  by Paul Thompson (oral historian) at UK Data Archive


หมวดหมู่:คริสต์ศตวรรษที่ 20
หมวดหมู่:ยุคสมัยในอังกฤษ
หมวดหมู่:คริสต์ทศวรรษ 1900
หมวดหมู่:สมเด็จพระเจ้าเอ็ดเวิร์ดที่ 7 แห่งสหราชอาณาจักร
พัสสน ศรินทุ

**พัสสน ศรินทุ** (เกิด 22 เมษายน พ.ศ. 2517) ชื่อเล่น **แพท** เป็นนักแสดงและนายแบบชาวไทย

## ประวัติ
จบการศึกษาระดับอุดมศึกษาจาก University of Miami จบการศึกษา ปริญญาตรี ด้านการตลาด รัฐฟลอริดา ประเทศสหรัฐอเมริกา เข้าวงการเคยถ่ายแบบ ถ่ายแฟชั่น ถ่ายโฆษณา และแสดงมิวสิกวิดีโอเพลงของ มิกกี้  มีผลงานแสดงเรื่องแรกที่สร้างชื่อคือ บุญตั้งไข่ มีผลงานละครอย่าง ละครเรื่อง รักข้ามคลอง, สี่ไม้คาน, หัวใจมีเงา, อลวนคนไร่ส้ม, ตามรักตามล่า, กิจกรรมชายโสด นอกจากนี้ยังมีผลงานภาพยนตร์อีกหลายเรื่อง

ด้านธุรกิจส่วนตัว เคยทำร้านอาหาร ถึง 2 ครั้ง คือร้านอาหารไทย “lot 24” ที่สุขุมวิท 24 แล้วไม่ประสบความสำเร็จ และผับแอนด์เรสเตอร์รอง “เซเว่น” แต่มีปัญหาภายในหุ้นส่วน จึงขายหุ้นไป ปัจจุบันเป็นพนักงานประจำที่บริษัท เซ็นทรัลพัฒนา จำกัด (มหาชน) หรือ CPN

หายจากวงการนานกว่า 5 ปี ไปทำงานสายการตลาดให้กับบริษัท CPN จากนั้นกลับมาแสดงใน ฮอร์โมน วัยว้าวุ่น ซีซัน 3

## ผลงาน

### ละครโทรทัศน์

### ซีรีส์

* ปี พ.ศ. 2558 ฮอร์โมนส์ วัยว้าวุ่น ซีซั่น 3 (/ช่องวัน) รับบทเป็น
* ปี พ.ศ. 2564 สั่งใจให้หยุดรักเธอ Irresistible (/จีเอ็มเอ็ม 25) รับบทเป็น อรรถ (พ่อพักตรา) (รับเชิญ) 
* ปี พ.ศ. 2565 รักนาย My Ride (/ช่อง) รับบทเป็น

### ภาพยนตร์

* ปี พ.ศ. 2539 วอนทั้งโลกโขกหัวเธอ รับบทเป็น
* ปี พ.ศ. 2540 ไนน์ตี้ช็อค รับบทเป็น 
* ปี พ.ศ. 2541 มัจจุราชตามล่าข้าไม่สน รับบทเป็น นัทพงษ์ แซ่อึ้ง (นัท)
* ปี พ.ศ. 2543 สตางค์ รับบทเป็น
* ปี พ.ศ. 2546 ชื่อชอบชวนหาเรื่อง รับบทเป็น
* ปี พ.ศ. 2553 ผู้หญิงห้าบาป 2 รับบทเป็น

### มิวสิกวีดีโอ
* ปี พ.ศ. 2538 เพลงอย่าเสียดาย ศิลปิน มิคกี้ ปิยะวัฒน์ เปี่ยมเบี้ย

*

### ผลงานโฆษณา
* ปี พ.ศ. 2559 แฟนต้า เล่นให้ได้เรื่อง ร่วมกับ Bella

## อ้างอิง

## แหล่งข้อมูลอื่น

หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายอเมริกัน
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
ข้าวทริติเคลี

**ข้าวทริติเคลี** () เป็นธัญพืชชนิดหนึ่ง ซึ่งเกิดจากการผสมข้ามพันธุ์ระหว่างข้าวสาลี (***Triti'''cum'') กับ [[ข้าวไรย์]] (''Se'''cale***) โดยมีถิ่นกำเนิดมาจากประเทศสกอตแลนด์และเยอรมนี

การใช้ชื่อ *ทริติเคลี* เกิดจากการผสมคำของภาษาละตินระหว่างคำว่า ***Triti'''cum'' (ข้าวสาลี) กับคำว่า''Se'''cale*** ( ข้าวไรย์) ซึ่งมีที่มาจากการใช้เกสรตัวผู้ของข้าวสาลีผสมพันธุ์กันกับเกสรตัวเมียของข้าวไรย์ ดังนั้นจึงเลือกที่จะใช้สองพยางค์แรกของคำว่า**' มานำหน้าพยางค์สุดท้ายของคำ **'

ผู้ผลิตข้าวทริติเคลีหลักได้แก่ประเทศ โปแลนด์, เยอรมนี, เบลารุส, ฝรั่งเศส และรัสเซีย โดยองค์การอาหารและการเกษตรแห่งสหประชาชาติ (FAO) ระบุว่าในปี ค.ศ. 2014 มีการเก็บเกี่ยวผลผลิต 17.1 ล้านตันใน 37 ประเทศทั่วโลก

thumb|250px|การเปรียบเทียบลักษณะของข้าวสาลี (ซ้าย),ข้าวทริติเคลี (กลาง),ข้าวไรย์ (ขวา)
## การเพาะปลูกในประเทศไทย
แม้ในปัจจุบันยังมิได้มีการเพาะปลูกข้าวทริติเคลีในเชิงพาณิชย์ในประเทศไทย แต่อย่างไรก็ตามทางศูนย์นวัตกรรมเทคโนโลยีหลังการเก็บเกี่ยว มหาวิทยาลัยเชียงใหม่ร่วมกับมหาวิทยาลัยต่าง&nbsp;ๆ ได้มีการสนับสนุนการศึกษาและวิจัยศักยภาพในการปลูกข้าวชนิดนี้อยู่เช่นกัน

## อ้างอิง

## อ่านเพิ่มเติม
*
*  
*Triticosecale information from NPGS/GRIN. Accessed 8 January 2008.

## แหล่งข้อมูลอื่น

* 
*  

หมวดหมู่:ธัญพืช
หมวดหมู่:หญ้า
หมวดหมู่:พืชลูกผสมข้ามสายพันธุ์
ศูนย์ข้อมูล

**ศูนย์ข้อมูล** () เป็นพื้นที่ที่ใช้จัดวางระบบประมวลผลกลางและระบบเครือข่ายคอมพิวเตอร์ขององค์กร โดยมากผู้ใช้งานหรือลูกค้าจะเชื่อมต่อมาใช้บริการผ่านระบบเครือข่ายที่มาจากภายนอก Data Center จึงเปรียบได้กับสมองขององค์กรนั่นเอง การออกแบบ Data Center นั้น โดยมากจะมีหลักการออกแบบโดยคำนึงถึงปัจจัยสำคัญ ต่างๆดังนี้ อาทิเช่น

* ความมีเสถียรภาพ
* ความพร้อมใช้งาน
* การบำรุงรักษา
* ความเหมาะสมในการลงทุน
* ความปลอดภัย
* การรองรับการขยายในอนาคต

## ความมีเสถียรภาพ
เนื่องจากศูนย์ข้อมูลส่วนใหญ่ต้องให้บริการตลอดเวลา ไม่มีวันหยุด เสถียรภาพของศูนย์ข้อมูลจึงเป็นสิ่งที่ต้องออกแบบและก่อสร้างให้ได้อย่างถูกต้อง ก่อนอื่นต้องทำความเข้าใจก่อนว่าสิ่งที่อยู่ในศูนย์ข้อมูลคือ เครื่องคอมพิวเตอร์แม่ข่าย (Server) , เครื่องประมวลผลขนาดใหญ่ (Main frame) , เครื่องบันทึกข้อมูล (Storage) , อุปกรณ์เครือข่าย (Network switch) , ข่ายสายสัญญาณ (Data cabling system) และอุปกรณ์สื่อสารต่างๆ

เพื่อให้อุปกรณ์ต่างๆเหล่านี้สามารถทำงานได้ มีอยู่ 4 ประการดังนี้

# พื้นที่
# ระบบไฟฟ้า
# ระบบปรับอากาศ
# ระบบเครือข่าย

หมวดหมู่:การจัดการข้อมูล
เดอะมอนสเตอร์~ซัมเดย์~

"**เดอะมอนสเตอร์~ซัมเดย์~**" () เป็นซิงเกิลที่ 30 ของเอ็กซ์ไซล์ ออกจำหน่ายวันที่ 15 เมษายน พ.ศ. 2552 และเป็นซิงเกิลแรกของเอ็กซ์ไซล์พร้อมกับสมาชิก 14 คนในนาม "EXILE GENERATION"

เพลง "Someday" เป็นเพลงประกอบโฆษณารถยนต์โตโยต้า รุ่น WISH ส่วนเพลง "THE NEXT DOOR" เป็นเพลงประกอบเกม "STREET FIGHTER IV" บนเครื่องเพลย์สเตชัน 3 และเอ็กซ์บ็อกซ์ 360 เพลง "愛すべき未来へ" เป็นเพลงประกอบผลิตภัณฑ์ของบริษัท Daiwa House และเพลง "GENERATION" เป็นเพลงประกอบรายการ "EXILE GENERATION" ทางช่องนิปปอนทีวี

ซิงเกิล "THE MONSTER~Someday~" ได้รับรางวัลแผ่นเสียงทองคำขาวจาก RIAJ เนื่องจากยอดจำหน่ายและยอดส่งออกเกิน 250,000 แผ่น http://www.riaj.or.jp/data/others/gold/200904.html

## รายชื่อเพลง
# Someday
# THE NEXT DOOR
# 愛すべき未来へ
# GENERATION
# Someday (Instrumental)　
# THE NEXT DOOR (Instrumental)　
# 愛すべき未来へ (Instrumental)　
# GENERATION (Instrumental)　
## มิวสิกวิดีโอ
# The Beginning of EXILE GENERATION
# Someday (Video Clip)
# EXILE GENERATION ドキュメント映像
# Road to EXILE GENERATON

## การแสดงสด
* 13 มีนาคม พ.ศ. 2552 - MUSIC STATION - Someday
* 24 มีนาคม พ.ศ. 2552 - KDDI presents Music Lovers Dream Live 2009 - Choo Choo Train และ Someday
* 25 มีนาคม พ.ศ. 2552 - NHK Haru Uta 2009 - Someday
* 27 มีนาคม พ.ศ. 2552 - MUSIC STATION - Choo Choo Train และ Someday
* 17 เมษายน พ.ศ. 2552 - Bokura no ongaku -I Believe, Lovers Again, Ti Amo, Together, real world และ Someday
* 17 เมษายน พ.ศ. 2552 - MUSIC FAIR21 - Ti Amo, 愛すべき未来へ และ 24 karats
* 20 เมษายน พ.ศ. 2552 - HEY! HEY! HEY! - Someday
* 26 พฤศจิกายน พ.ศ. 2552 - BestHit Kayosai - Someday

## ชาร์ต
;ชาร์ตออริกอน (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
หมวดหมู่:ซิงเกิลอันดับที่ 1 ออริกอนชาร์ต
มายาวตี

**มายาวตี** ( ) หรือ **มายาวตี นัยนา กุมารี** (เกิด 15 มกราคม ค.ศ. 1956 -) เป็นนักการเมืองชาวอินเดีย ปัจจุบันเป็นประธานพรรคพหุชนสมาช (Bahujan Samaj Party - BSP) พรรคการเมืองที่เป็นตัวแทนวรรณะจัณฑาล (Dalit) ซึ่งเป็นชนชั้นล่างของอินเดีย นางสาวมายาวตี ได้รับเลือกตั้งเป็นมุขมนตรีของรัฐอุตตรประเทศ ซึ่งเป็นรัฐที่มีประชากรมากที่สุดในประเทศ ติดต่อกัน 4 สมัย ตั้งแต่ปี พ.ศ. 2538 

มายาวตี เกิดที่นิวเดลี มีพี่น้อง 9 คน เธอจบการศึกษาด้านการศึกษา และเรียนต่อด้านกฎหมาย จากมหาวิทยาลัยเดลี เข้าเป็นสมาชิกพรรคพหุชนสมาช ตั้งแต่ พ.ศ. 2527 ปัจจุบันยังไม่ได้สมรส

ในการเลือกตั้งทั่วไปในเดือนพฤษภาคม พ.ศ. 2552 พรรคพหุชนสมาชคาดหวังว่าจะชนะการเลือกตั้ง เหนือพรรคคองเกรส และพรรคภารตียชนตา และมายาวตีอาจจะได้เป็นนายกรัฐมนตรีคนแรก ที่มาจากวรรณะจัณฑาล 

## อ้างอิง

## แหล่งข้อมูลอื่น
* ประวัติส่วนตัว 

หมวดหมู่:นักการเมืองอินเดีย
หมวดหมู่:นักการเมืองสตรีชาวอินเดีย
หมวดหมู่:บุคคลจากนิวเดลี
หมวดหมู่:ศิษย์เก่าจากมหาวิทยาลัยเดลี
พิภพวานร (ภาพยนตร์ พ.ศ. 2544)

***พิภพวานร*** () เป็นภาพยนตร์แนวนวนิยายวิทยาศาสตร์ และนำมาสร้างใหม่จากภาพยนตร์ในปี 1968 เรื่อง *[[พิภพวานร (ภาพยนตร์ พ.ศ. 2511)|Planet of the Apes]]* จากบทประพันธ์ของปีแยร์ บูล กำกับโดยทิม เบอร์ตัน แสดงนำโดยมาร์ก วาห์ลเบิร์ก, ทิม ร็อธ, เฮเลน่า บอนแฮม คาร์เตอร์, ไมเคิล คลาร์ก ดันแคน, พอล เจียมาตีและเอสเทลลา วอร์เรน ภาพยนตร์เรื่องนี้เป็นเรื่องราวเกี่ยวกับนักบินอวกาศ ลีโอ เดวิดสัน ที่นำเครื่องมาลงจอดบนดาวเคราะห์ดวงหนึ่งที่ปกครองโดยบรรดาวานรที่เฉลียวฉลาดและมีความคล้ายมนุษย์ ส่วนมนุษย์ได้ตกเป็นทาสรับใช้ของเหล่าวานร แต่จากความช่วยเหลือของวานรหญิงที่ชื่อ อารี ทำให้ลีโอคิดจะก่อกบฏ

ในขั้นตอนพัฒนาของภาพยนตร์ทำใหม่เรื่องนี้ เริ่มต้นมาตั้งแต่ปี 1988 จากโครงการของอดัม ริฟคิน ที่มีการตั้งต้นแล้วในช่วงผลิตช่วงแรกแต่ก็ได้ถูกยกเลิกไป ในสคริปต์ที่เขียนโดยเทอร์รี เฮยส์ ใช้ชื่อเรื่องว่า  *Return of the Apes* โดยวางทีมงานผู้สร้างคือ โอลิเวอร์ สโตน, ดอน เมอร์ฟี และเจน แฮมเชอร์ และวางฟิลิป นอยซ์ เป็นผู้กำกับ รวมถึงวางอาร์โนลด์ ชวาร์เซเนกเกอร์ เป็นนักแสดง แต่ด้วยความเห็นที่แตกต่างกันของเฮย์ และผู้ร่วมทุน/ผู้จัดจำหน่าย ทเวนตีเซนจูรีฟ็อกซ์ คริส โคลัมบัส, แซม แฮมม์, เจมส์ คาเมรอน, ปีเตอร์ แจ็กสัน และ พี่น้องฮิวจ์ มาร่วมโครงการนี้ในเวลาต่อมา

ในบทภาพยนตร์ที่เขียนโดย วิลเลียม บรอยลส์, ทิม เบอร์ตัน ก็ถูกจ้างเป็นผู้กำกับภาพยนตร์ และภาพยนตร์ก็เริ่มมีการพัฒนาอย่างจริงจัง ลอว์เรนซ์ คอนเนอร์และมาร์ก โรเซนธัล มาร่วมเขียนบทใหม่และเริ่มถ่ายทำในระหว่างเดือนพฤศจิกายน 2001 ถึง เมษายน 2001 *พิภพวานร* ออกฉายด้วยเสียงวิจารณ์ไม่ดีแต่ประสบความสำเร็จทางด้านรายได้ คำวิจารณ์ส่วนใหญ่มุ่งเน้นไปที่ความทำให้สับสนในตอนจบของเรื่อง แต่ก็ยังมีการได้รับคำชมเรื่องการแต่งหน้า และถึงแม้ว่าจะประสบความสำเร็จด้านรายได้ แต่ฟ็อกซ์ก็ไม่คิดจะสร้างภาคต่อ

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์อเมริกัน
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในรัฐยูทาห์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่ถ่ายทำในประเทศออสเตรเลีย
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์เกี่ยวกับเอป
หมวดหมู่:ภาพยนตร์เกี่ยวกับการเป็นทาส
หมวดหมู่:ภาพยนตร์พิภพวานร